KLUBI 700
Kujuta ette, et rändaksid ajas 100 aastat tagasi
ja ütleksid inimestele, et neil on kord võimalus
jõuda vaid 4 tunniga ühest riigi otsast teise
või külastada oma elutoast Louvre'i muuseumit.
Tõenäoliselt öeldaks sulle, et ajad jama.
Pastor Michael Todd'i sõnul on need ideed aga pöörased seni,
kuniks need sünnivad.
Mis paneks sind hommikul ärgates minema oma tütre tuppa,
avama oma sülearvuti ja panema sinna kirja võimatuid asju?
Seejärel aga rentima 15-kohalise bussi
ja sõitma üle 54 000¤ maksvale staadionile,
tehes sellest pilti
ja kuulutama kõigile, et kord see kuulub sulle?
Pöörane usk.
Mis paneb sind mitte ootama inimeste ja nende nõusoleku järele
millegi osas, mida sina tead, aga nemad ei näe?
Lõpeta paadis istumise turvalised mängud!
On aeg teha võimatut ja astuda vee peale.
Jah, see on ehk pöörane,
kuid su elueesmärk ei lase sul laiselda.
Kõik on pöörane vaid seni,
kuni see on sündinud.
Oma raamatus "Pöörane usk"
julgustab menukite autor Michael Todd
astuma välja usus
ja usaldama Jumalat võimatuste suhtes oma elus.
Michael Todd on nüüd Skype'i teel meiega.
Nii tore Michael, et olete meiega!
Tõeliselt tore olla siin täna.
Olen tänulik selle võimaluse eest
ja kõige eest, mis selle vestluse käigus sünnib.
Kuulsime just äsja, kuidas te raamat "Pöörane usk"
pani te koguduse liikuma mitmeid miljoneid maksnud hoonesse.
Mis lugu aga selle taga on?
Täiesti pöörane lugu.
Kõik algas sellest, kui mina ja mu naine Natalie
saime 1.02.2015 Transformation koguduse pastoriteks.
Mul polnud aimugi, mida me teeme,
aga me võtsime üle 16 aastat tegutsenud koguduse.
Palusin igal hommikul: "Jumal aita!
Aita, et ma midagi vussi ei keeraks ja ma läbi ei kukuks.
Näita, mida ma tegema pean."
37 päeva peale juhtivpastoriks saamist
andis Jumal mulle k 7.29 hommikul mu tütre Bella toas ilmutuse,
mille osas mul jagus pöörast usku see kirja panna.
Esimene asi, mille kirja panin, oli:
"SpiritBank sündmustekeskusest saab Transformatsiooni Kogudus."
Selle kirjapanek tundus täiesti pöörasena.
Keegi ei hõisanud ega hüpanud selle peale.
Ma isegi kartsin seda paljudega jagada,
samas teades, et see nägemus oli Jumala käest.
Ajal, mil selle üles kirjutasin,
käis me koguduses vähem kui 300 inimest.
Tegu oli uue muutusega ja paljud ei tulnud enam kogudusse.
Mul aga oli endiselt see mõte, et see võimatuna näiv lugu -
et see 54 miljoni dollariline hoone
saab olema kord Jumala liikumise paigaks.
5 aastat hiljem hoidsingi käes selle hoone võtmeid,
makstes kogudusena selle hinna vaid 6 kuuga tagasi.
Täna aga annan siin Jumala auks intervjuud.
Põhikoolis käies nägite ka pöörast usku täis unenägusid.
Rääkige sellest ka.
Eks ma ole ühtpidi alati näinud, mis kõik võiks juhtuda,
öeldes inimestele alati,
et üks võrratumaid abivahendeid, mille Jumal on meile andnud,
on me kujutlusvõime.
Meid endidki ju loodi Jumala kujutluste alusel.
1 Moosese raamatus on öeldud, et Ta lõi meid oma näo järele.
Me aga kasutame oma kujutlusvõimet sageli vaid lapsepõlve mängudes,
kaotades selle, kui suureks saame.
Mina aga usun, et see on üks usuabivahendeid,
mille kaudu Jumal tahab,
et kujutaksime end ette paremasse seisu
või erinema sellest, kes ja mis me praegu oleme.
Jumala abil ja Tema Sõnaga joondudes
võib imelisi asju juhtuda.
Nii et juba põhikoolis käies panin oma usu nö proovile,
"nähes" asju, mis tundusid täiesti võimatuna.
Kuid ma kujutasin neid ette
ja panin need kas teksti või joonistustena kirja.
Kord joonistasin trummikomplekti, mis oli ülikallis.
See maksis u 6,000¤,
samas kui ma ise olin 16-aastane ega omanud oma raha.
Mul polnud mingitki varianti, kuidas seda endale saada.
Küll aga oli mul paber ja pliiats,
mistõttu hakkasin usus seda trummikomplekti üles joonistama
Sest usk ilma tegudeta on ju surnud.
Paljud inimesed mõtlevad sageli rahale ja muudele asjadele,
aga alati saab kohe praegu midagi ära teha.
Ühtlasi on alati võimalik loota.
Ütleb ju Piibelgi,
et usk on kindel usaldus selle vastu, mida oodatakse
ja veendumus selles, mida ei nähta.
Nii ütlen inimestele alati,
et nad peavad nägema seda asja veel enne, kui nad seda näevad.
Sa pead nägema seda oma vaimusilmas
Seda tehes olen näinud seda mudelit ikka ja jälle.
Kui asjad on joones Jumala Sõnaga,
hakkavad need ka sündima mu elus ja mu jaoks ongi tegu pöörase usuga.
Mulle meeldib see üles kirjutamise mõte,
sest see tundub olema see hetk,
kus otsustad päriselt seista millegi taga.
Ma tõesti usun,
et visioon jääb visiooniks, kuni selle üles kirjutad.
Paljud inimesed elavad selle põhjal, mida silmaga näevad -
mida oma pangakontol, hariduse osas või naabruskonnas näevad.
See on see, mida näeme silmaga.
Kui aga vaid sulgeksid silmad, näeksid ühe nägemuse.
Võiksid näha asju, mida pole veel olemas.
Seetõttu usungi, et kui suudad neid asju näha,
muutub see kirja pannes ka visiooniks.
Seetõttu Habakuk ütleski,
et nägemus tuleb kirja panna ja seda võimalikult lihtsalt,
et seda saaks liikuma hakates ka lugeda.
See puudutab siis tuleviku visiooni.
On nii palju asju, mis on lihtsalt mõtted.
Usu omamiseks tulevikus tuleb aga nägemus kirja panna
ja seda võimalikult lihtsalt.
Kuidas aga teha vahet, mis on lihtsalt südameigatsus
või mis on Jumala poolt antud aimatav nägemus
Tema Kuningriigi plaanidest minu suhtes?
Ütleksin siinkohal kahte asja.
Esiteks, Jumala nägemus on Ta Sõnas juba kirjas,
nii et kui hakkad lugema Jumala Sõna,
hakkad ka nägema killukesi iseendast
elemas välja seda Sõna oma igapäevaelus.
Teiseks aga olen alati kõigile öelnud -
kanna kõiki oma kujutlusi eestpalveis.
Sest kui palvetad
oma kujutluspiltide ja nägemuste eest,
saab Jumal neid ka puhastada.
Ma ei jõua ära rääkida kõiki neid kordi,
kus olen toonud oma mõtted, igatsused ja tahtmised
palves Jumala ette
ja kus eestpalved muudavad mu fookust, tulevikku
ja kõike, mida suudan tunda.
Nii olen ka öelnud, et kui tahad,
et kõik see, mis su mõtteisse kerkib,
saaks puhastatud,
hakka palvetama
ja Jumal muudab nii su tunded, fookuse kui tuleviku.
No enamus meist pole väga valmis kirjutama üles nägemust
mitu miljonit maksva hoone kohta.
Kust siis alustada?
Olen alati öelnud, et see ei alga pöörasest usust,
vaid nö beebi-usust.
Mu elu suurimad imed sündisid tänu sellele,
et alustasin sellest, mis mul oli.
Ütlen oma kogudusele pidevalt, et kõigest, mida omad, on küll.
Jumal ei oota sinult puud, vaid seemet.
Ehk Ta tahab, et võtaksid selle, mille Ta on sulle praegu andnud
ja külvaksid selle,
töötaksid selle kallal ja teeniksid sellega.
Kui seda teed, hakkab see ka kasvama.
Paljud ei tea seda,
aga koguduses, mida täna juhin, olin algul üldse helimees.
Ma olin see vend,
kes puhastas mikrofone ja kruttis helinuppe.
Parimad tervitused kõigile helitehnikutele üle maailma!
Alustasin seal oma beebiusus, öeldes: "Jumal, teenin Sind siin."
Mul polnud mingit tahtmist pastoriks saada.
Ma ei näinud end üldse midagi tegemas.
Kuid hakates vaikselt külvama seda, mis sulle antud...
Keegi peab avama pangakonto oma ettevõttele,
mida ta pole veel registreerinudki.
Keegi teine peaks õnnistama kedagi heldesti.
Ostma talle näiteks mõne hea kohvi Starbucksist.
See on miski, mida täna anda,
kuna üks päev igatsed olla õnnistuseks juba rahvastele.
Pöörane usk saab alguse beebiusust.
Rohkem infot selle kõige kohta
on leitav Michael Todd'i raamatust "Pöörane usk" ("Crazy Faith"),
mis on tellitav internetist.
Aitäh Michael, et olite meiega! Oli tore!
Rõõm oli puhtalt minupoolne. Aitäh teile!
Nagu su isa - ta omas ka pöörast usku.
Jaa, see tõi esile palju mälestusi
ja kõik räägitu tõesti haaras mind.
Jumal ei palu sinult puud, vaid seemet.
Absoluutselt.
Jumalale meeldib kasvatada väikestest tõrudest suuri tammepuid.
Keegi aga peab selle istutama.
Ja keegi peab omama piisavalt usku sellesse tammetõrusse,
et see maha istutada.
Absoluutselt! See oli hea sõnum, Michael.
Järgmisena lugu abielupaarist, kes vireles võla tõttu.
Kuidas nad siis rohkem raha teenisid, kui üks hoopis töölt koju jäi?
Lisaks lugu emast, kes maadles vaimuhaigusega,
mis lõhkus ta pere.
Kuidas ta siis oma mõistuse päästis?
Jääge meiega, et teada saada.
RÕÕM - PÜÜA SEE KINNI!
William uskus, et raha teenimiseks tuleb seda esmalt kulutada.
Ta naine Emily aga arvas, et edu võti peitub raha äraandmises.
Nii et kui nende abielus tekkisid raha pärast pinged,
siis kelle idee selle siiski päästis?
Saame kohe teada.
Kui Emily ja William McCauley abiellusid,
ei näinud nad rahaasju ühtemoodi,
Ma ei tahtnud, et ta asjade ostmise kaudu
muude asjade osas võlast lahti saaks.
Tülitsesime tihti erinevate rahateemade pärast.
Ta teadis, et ma annan 10% oma sissetulekust kogudusele.
Töötasin ettekandjana ja kui teenisin 80¤,
panin sellest 8¤ sahtlisse pühapäevani ootele.
Abielludes oli meil mõlemal oma pangakonto,
nii et jätkasime nii nagu enne.
Tal oli oma raha ja minul oma
ja me tegime sellega, mida iganes tahtsime.
Nad ostsid endale Lexingtoni lähedal Kentuckys talu
ja William rajas kaevetööde ettevõtte.
Emily aga töötas meditsiiniarvete esitamise vallas.
Enamus mu võlgasid tekkisid tänu kaevetehnika ostule.
Ettevõtlusega alustamine selles vallas on üsna kallis lõbu.
Williamil oli arusaam,
et raha teenimiseks tuleb kulutada raha.
Mina aga usun, et ka Jumal varustab, kui käime oma rahaga õigesti ringi.
Nii ei läinudki kaua, kui võlg kasvas lumepallina,
tekitades ka pingeid me abielus.
See oli raske.
Williamil ja Emilyl olid jätkuvalt oma pangaarved,
kust Emily oma arvelt ustavalt ka kümnist maksis.
Ta kulud ei ületanud kunagi ta tulusid ja ta suutis alati ka säästa.
Ma aga rabasin 6-7 päeva nädalas tööd teha,
aga ei saanud ikka järjele.
Peale nende esimese lapse sündi
tegi William naisele ettepaneku hakata koduperenaiseks.
Emily oli nõus, aga vaid ühel tingimusel.
Ta ütles, et jääb töölt koju vaid siis, kui ma hakkan kümnist maksma.
Kuna ma aga tahtsin nii väga,
et ta jääks koju ja kannaks hoolt me laste eest,
olin sellega kiiresti nõus.
Jumal hakkas peagi nende äri õnnistama.
Selle asemel, et omada vaid 2-3-päevaseid objekte,
saime objekte, kus kaevanada kuid.
Nii et me tööotsad muutusid pikemaks ja paremaks.
Ka tasude poolest.
Raha lihtsalt voolas sisse.
Tänaseks on kõik nende võlad peaaegu makstud
ja William usub enam kui kindlalt kümnise maksmise printsiipi.
Olen teinud 180-kraadise pöörde võrreldes sellega, kus olin.
Püüdsin algul maksta arved ja siis midagi kirikule,
kuid see oli ilmselgelt vale.
Mul kulus selle mõistmiseks palju aega.
Täna on ta sellest sama põnevil kui mina
ja ta ütleks isegi,
et ta ei jätaks enam kunagi kümnist maksmata.
McCauleyd annavad täna rõõmsalt
oma koguduse, misjonitöö ja kohaliku kogukonna heaks.
Saame oma koguduses aidata kõiki misjonäre.
Kuna maksame kümnist, on Jumal meid ka õnnistanud
ja saame hoolitseda paljude eest kogukonnas.
Sa lihtsalt ei saa endale lubada mitte andmist.
See lihtsalt pole seda väärt.
Me näeme iga päev inimesi, kes rügavad ööd ja päevad.
Tahaks nii kangesti öelda neile: "Kui te vaid teaks,
et kui anda kirikule 10% oma sissetulekust,
muutuks te olukord drastiliselt.
Vahet pole, oled sa rikas või vaene -
sa pead mõistma, et see kõik kuulub Jumalale.
Kui sa pole raha osas helde,
jäädki alati kui tuult taga ajama, oodates, kust järgmine sent kukub.
William ja Emily leidsid õige tasakaalu,
mis väljendub selles, et kui annad esmalt Jumalale,
seades Tema esikohale oma elus ja rahaasjades,
võid olla enam kui kindel,
et Ta kannab hoolt su tuleviku eest ja sinu eest
ja sõitleb saatanat sinu pärast.
Ta avab oma taevaluugid ja kastab sind oma õnnistustega,
nii et sul on julgust minna edasi.
See ei anna nüüd muidugi põhjust võtta rohkesti riske,
aga samas, kui omad seda kindlust,
annab see sulle ka julguse minna edasi
ja mitte hoida midagi tagasi,
sest sa tead, et Jumal on sinuga.
Ka võid sa oma otsused läbi palvetada.
Võite abielupaarina seda ühel meelel teha,
olles ühel meelel Püha Vaimuga.
On imeline teada, et Jumal kannab hoolt su eest.
Kuidas seda teada?
Kuuletudes Jumala käskudele ja tehes, mida Ta käsib sul teha.
Siis omad ka kindlust ja teadmist, et Ta tahab õnnistada sind
ja et Ta seisab oma Sõna taga.
Küsimus pole kiiresti rikkaks saamise skeemis.
Küsimus on eluaegses skeemis,
mis peitub teadmises, et Jumal on sinuga
ja kannab hoolt su eest.
Üks viis, kuhu rahaliselt külvata, on toetada kas TV7 või Klubi 700 tööd
Järgmiseks lugu bipolaarsusest tervenemisest.
Kuidas võitis see naine oma haiguse ja lahingud oma meeltes?
Saame peagi teada.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Kontrollimatu kulutamine ja võlad, alkohoolikust abikaasa ja bipolaarsus.
Ammie teadis, et ta elu on üks paras sasipundar.
Kuidas siis ühe sõbra kutse seda kõike muutis?
Saame kohe teada.
Ammie Bouman teadis alati, et ta vanemad armastavad teda.
Kui ta aga oli 11-aastane, vanemad lahutasid
ja Ammie hakkas uskuma, et ta pole soovitud.
Nad said mu hästi noorena.
Minu pärast nad üldse abiellusidki.
Minu sünd siia ilma oli viga
ja ma uskusin, et nad lahutasid minu pärast.
Need valed külvasid mu pähe juba varases nooruses oma seemneid.
Olles ustavad kirikus käijad,
jätsid vanemad selle peale lahutust ära.
Ammie aga armastas ikka Jumalat ja palus Taa poole.
Tahtsin teha, mida Jeesus tahtnuks, et ma teen.
Tahtsin lihtsalt järgida Teda.
Tänu sellele elas Ammie ka oma teismeea kenasti üle.
Ülikoolis armus ta ühte noormehesse,
küsides Jumalalt, kas see on see õige?
Kuulsin "Ei" ja olin maruvihane,
öeldes Jumalale, et ei lepi selle vastusega.
Nad abiellusid ja Ammie hakkas kaugenema Jumalast.
Öeldes algul Jumalale "ei", tulid ülejäänud otsused juba lihtsamini
Ma ei otsinud enam nii palju Jumala heakskiitu
kui noorena.
Jätsin nii Jumala kui koguduse.
Esimesed aastad oldi õnnelikud.
Neile sündis 14-kuuse vahega kaks last.
Olles 26-aastane noor ema, tundis Ammie, et elu variseb koost'.
Mulle tundus, et kontroll kaob käest.
1996. aastal, olles olnud abielus 4 aastat,
läks Ammie psühholoogi juurde, saades bipolaarsuse diagnoosi.
Mu tujud käisid üsna kiiresti üles-alla.
Tipus olles oli äge ja mul oli palju energiat.
Madalseisud aga olid sama ekstreemsed.
Mul polnud jõudu ega tahet midagi teha.
Ravi stabiliseeris ta tujude kõikumise,
kuid vaimuhaiguse diagnoos tekitas kahtlusi iseendas
ja tõrjutust, mida Ammie oli lapsena kogenud.
Teadsin, et olen vaimselt haige ega saa kunagi terveks.
Ma ei sobinud ega kõlvanud kuhugile ja tundsin, et ma pole ka hea naine.
Mu mees pidi selle kõigega elama ja see tekitas abielus suuri pingeid.
Arutu laristamine ja võlad sundisid neid pankrotti minema.
Ammie mees lahendas selle loo joomiste ja hiliste väljas käimistega.
Ammie tundis end abituna ja hüüdis Jumala poole.
Mäletan, kuidas seisin köögis, vastates võlanõudjate kõnedele
ja püüdes leida raha, mida meil polnud.
Teadsin lõpuks, et pean midagi teisiti tegema.
Nii ütlesingi: "Issand, ma ei jaksa enam.
Olen oma elu nii tuksi keeranud, mistõttu pead muutma midagi.
Pead ise sekkuma, sest ma ei suuda enam."
Ma ei teadnud, mida muud teha,
kui et võtta üks samm korraga, hoides Tema käest kinni
ja see oli ütlemata hea tunne.
Kuid Ammie abielu oli juba liiga katki,
mistõttu 2007. aastal tuli lahutus.
Vaimsete häiretega üksikemana oli raske hakkama saada.
Ühtlasi kasvas ka tunne mittearmastatud olemisest.
Mu tõusud ja mõõnad polnud enam nii äärmuslikud,
aga kahtlesin endas endiselt.
Ammie leidis hea kiriku ja kasvas lähemale Jumalale.
2 aastat hiljem abiellus ta ühe lesega,
arvates, et see abielu täidab ta vajaduse olla armastatud.
Peagi aga selgus,
et Ammie peab võistlema oma mehe mälestustega
oma lahkunud abikaasast.
Tulin olukorrast, kus kogesin hüljatust ja eelmise abielu probleeme,
tundes end lahutuse tõttu kui kahjustatud kaubana.
Tundsin, et olen üks suur viga ja poleks kunagi pidanud sündimagi.
Mu vanemad abiellusid vaid minu tõttu
ja ka lahutasid minu tõttu.
Ma olin ebapiisav, sobimatu ja vaimselt haige.
Teadsin, et ei saa kunagi olema selline nagu mu mehe endine naine
ja et ta ei armasta mind kunagi piisavalt.
Nähes Ammie meeleheidet, kutsus üks sõber ta palvekoosolekule.
Kui see naine hakkas palvetama,
hakkas Ammie parandama meelt erinevatest asjadest oma elus.
Kuulutasime tõde iga vale üle, mida olin uskunud.
Seejärel jõudsime mu abieluni
ja ma andestasin isegi oma mehe esimesele naisele.
Seejärel murdusin täiega,
teadmata, et kannan endas nii suurt kibedust naise suhtes,
keda ma polnud eales isegi kohanud.
Jumal lihtsalt uuendas mind, mu vaimu ja seda, kes ma olin,
andes mulle teada, kui väga Ta mind armastab.
Sealt palvekoosolekult ära tulles olin kui uus inimene.
Ammie koges ka, kuidas Jumal tervendas ta bipolaarsusest.
Ammie jättis kõik oma rohud ära, andes sellest ka arstile teada.
Arst nägi kord korra järel, kuidas mul läheb erakordselt hästi,
öeldes: "Kuniks püsid ree peal, kus sul läheb kõik hästi,
ei pea sa ka mingeid rohtusid võtma."
Tähistasin just oma 6 aastat terve olemist.
Ammie muutumine parandas ka ta abielu
ja täna on nad abikaasaga lähedasemad üksteisele ja Jumalale.
Ammiele meeldib rääkida sellest rikkalikust elust,
mis on kättesaadav kõigile,
kui vaid õppida nägema end Jumala silmade läbi.
Jumala Sõna ütleb,
et Jeesus on tulnud andma meile elu ja andma seda ülirohkesti.
Tahan, et inimesed haaraksid kinni sellest.
Tahan, et nad teaksid, et on lootust
ja nad ei pea jääma kinni
oma vaimuhaigusesse, murtusesse, kahetsustesse ja depressiooni.
Jumal annab meile elu ja eesmärgi ja Ta tahab anda seda kõigile.
Ma tean, kellele ma kuulun.
Ma olen Kõigekõrgema Kuninga tütar.
Vaimuhaigus on üks saatanlik asi, veendes sind, et oled katki.
Veendes sind, et peaksid tundma häbi.
Veendes sind, et sellele pole mingit abi, ravi
ega edasimineku võimalust.
Üks mu esimesi vaimulikke teenimiskogemusi
oli Filipiinidel, kus käisin uksest ukseni.
Kuna ma ei rääkinud tagalogi keelt, olin kaasas kui palvepartnerina.
Mõtlesin selles olukorras, et see oleks super,
kui Jumal annaks mulle tunnetusesõna.
Olin just alles hakanud liikuma vaimuandides
ja Jumal andis mulle tunnetusesõna, mis puudutas haridust.
Olin väga vaeses naabruskonnas,
kus Jumal andis mulle tunnetusesõna ühe noore mehe jaoks,
mis murdis täiega läbi.
Ta hakkas nutma,
öeldes, et on oma perest esimene, kes on eales ülikooli sisse saanud.
Kuid ta pere ei saanud seda talle lubada,
kuna kogu nende raha läks vaimuhaige ema raviks.
See andis mulle usku, et Jumal tahab tervendada selle naise.
Küsisin, kus ta on ja mulle öeldi, et ülakorrusel.
Ütlesin: "Palvetame ta eest,
sest Jumal tahab ta vabastada ja anda talle selge mõistuse."
Palvetasime ta eest ja Jumal ilmus kohale, vabastades ta.
Kogu pere liitus kogudusega
ja see noormees sai elada välja oma unistuse.
Jumalal on üks plaan ja eesmärk su elu jaoks.
Tal on imelisi asju varuks su jaoks.
Sa ei pea peitma end ega arvama, et oled tõrjutud.
Koge, et oled vastuvõetud ja armastatud.
Kas pole mitte imeline?
Milline võrratu mõte - ole vastuvõetud ja armastatud.
Tea, et oled lõputult armastatud Päästja poolt,
kes tahab anda su selge meele tagasi.
Ta tahab taastada kõik,
et saaksid elada välja oma saatuse Temas.
Mida aga selleks tegema peab?
Seda sama, mida Ammiegi tegi.
Ta palus meeleparanduspalve,
öeldes: "Pean andestama nii teistele kui iseendale.
Pean andestama oma vanematele, kes lahutasid
ja oma mehele, kes minust lahutas.
Pean andestama naisele, keda pole iialgi kohanudki.
Olen kandnud ta vastu vimma, kuid pean laskma sel minna.
Pean andeks andma."
Andestades hakkavad imelised asjad juhtuma,
sest saad minna otse armutrooni ette
ja võtta vastu need imelised õnnistused.
Mis õnnistused need on?
Jumal tahab anda sulle selge meele,
nii et kui see puudutab sind ja see on see, mida sa tahad,
siis palvetame üheskoos,
lastes Jumalal teha, mida Ta on tõotanud.
Ta on tõotanud anda selge meele,
mistõttu lähme Ta ette ja palume seda sulle just praegu.
Issand, ma toon su ette kõik, kel on depressioon, bipolaarsus,
mõni vaimuhaigus või posttraumaatiline stressihäire.
Issand, ütleme kõik üheskoos:
andestan igaühele, kes on mulle haiget teinud
ja kes on oma sõnadega põhjustanud mulle tõrjutust.
Issand, ma andestan neile ja lasen nad vabaks.
Nad ei võlgne mulle midagi.
Täida mind oma armastusega.
Lase mul kogeda, et olen vastuvõetud ja armastatud.
Anna mulle selge meel ja mõistus,
sest palun seda Jeesuse nimel, aamen.
Kui vajad abi või tuge, võta meiega ühendust.
Lõpetuseks aga 2 Timoteose 1:7:
"Jumal ei ole meile ju andnud arguse vaimu,
vaid väe ja armastuse ja mõistlikkuse vaimu."
Kanname endaga liiga sageli mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati meiega,
meid rõhudes ja me tõelist rõõmu röövides.
Kuid Jumal ei taha, et oleksime kinni minevikus.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Kui vajad rääkida kellegagi, kes hoolib,
võta ühendust TV7'ga,
helistades meile: 44 22 227 või kirjutades: palve@tv7.ee
Tõlge: Anne-Ly Raukas